
Rojnameya panzdehrojî ya siyasî, çandî û giştî 



Endam û alîgirên nepenî yên PDK Iranê ji bo rêzgirtin ji roja 
25'ê Gelawêjê û nirxandina 61 sal xebata pir ji serbilindî û 
şanaziya Partiyê di Kurdistanê de, serbarê rewşa awarte ya 
hêzên rejîmê, li tev gund û bajarên Kurdistanê de, dest bi çalakî 
û piropagendeyên taybet bi vê rojê kirin. Çalakî bi awayên 
curbicur weke hilkirina agir li bilindahiyan, belavkirina tirakt û 
nivîsên Partiyê, belavkirina wêneyên rêberên şehîd û ... hatin 
meşandin. J i bo zanyariyên bêtir herin bo malpera me 


Partiya Demokrat ya Kurdistana Iranê diweşîne 


îran Di Rêya Baykotê De 


Sipas Û Pêzanîna PDK 
îranê Ji Xelkê Kurdistanê 



Deqa Axavftina Rêzdar Têmûr 
Mistefayî Di Cejna 25’ê Gelawêjê, 
61’emîn Salvegera Avakirina PDK 



Biryarnameya meha borî ya Konseya Evlekariya Rêxistina Neteweyên Yekbûyî ji dewleta îranê xastibû 
ku xebatên zengînkirina^ Uraniyûma xwe bide sekinandin. 31'ê Augusta 2006'an derfeta herî dawî ya 
Konseya Evlekariyê ji îranê re ye, vê carê vê ji aliyê Konseya Ewlekariyê bikeve ber baykot û 
dorpêçkirinan... Hisara aborî ya îranê yê bûye yek ji mijarên rojev û girîng di asta cîhanê de. 

Dewleta Amerîkayê xwazyarê baykotên bilez li ser îranê ye. Herweha Can Bolton, nûnerê Amerîkayê 
di NY'ê de diyar kir ku em dikarin Rejîma Komara Îslamî a îranê li derveyî çarçoveya Konseya Ewlekariyê 
de jî baykot û ceza bidin. Baykotên ku ji bo îranê tên çavnihêrîkirin, tehlûkekirina seneta Navikî, 
berbendkirina sermayeya rayedarên îranê û dijwarkirina seferên wan ji bo derveyî welat. 



Demjimêr 17:30'ê piştî nîvroya roja çarşem, 25'ê Gelawêjê (16.08.2006)'an, weke hemû salê salvegera 
avakirina PDK îranê li binkeya Deftera Siyasî ya partiyê de bi coşeke mezin hate pêrozkirin... 

Dom R. 4 


Xwekuştina Jinan Berdewam E 

Roja 25'ê Gelawêja sala 1385 
(16.08.2006)'an de, jinek bi navê Sekîne 
Feyzulahpûr, keça Mihemedelî û hevjîna 
Mehmûd Mamxidirî, xwediya du zarokan, 
xelkê gundê Uxser ya Nexedê xwe kuşt. 

Pêka gotinên malbata wê, sebeba vê 
kiryarê belengazî û xizanî bûye. 

Herweha çend rojan berî niha Ferîde ya 
28 salî, xelkê Hacîava ya Seqizê agir berda 
laşê xwe û di encama birîn û şewitîna 
giran canê xwe ji dest da. Sedema 
xweşewitandina wê hêj ne diyar e. 


Azadiya Welat Bû Rojane 


Rojnameya 

Azadiya Welat 

roja 

15.08.2006'an ji 
weşana xwe ya 
hefteyî derbasî 
rojanebûnê bû. 
Eva ji bo cara 
yekemîn e ku 
Kurdên Turkiyê 
dibin xwediyê 
rojnameyeke 
rojane û xwerû bi 


IWELAT 

Kurdî. 

Desteya Nivîskar ya Agirî rojanebûna 
Azadiya Welat bi can û dil pîroz dike û vê 
hewl û zehmeta xebatkarên Rojnameya 
Azadiya Welat bi gaveke mezin û dîrokî û 
xizmeteke binirx ji bo karwana rojnamevaniya 
Kurdî dihesibîne. Em careke din ji neteweya 
Kurd û xebatkarên Azadiya Welat pîroz dikin û 
hêviya me serkevtin û bexteweriya wan e. 

Sipas Û 


oja 25'ê Gelawêja sala 1385'ê Rojî 
(16.08.2006)'an, 61 sal bi ser 
avakirina PDK îranê de derbaz bû. 
Hemû salekê ji aliyê endam, alîgir, 


dost û xelkê Kurdistanê yê evîndarê partiyê 
rêz ji bibîranîna damezirandina partiya me 
tê girtin û her kesek bi her awayekê ku pê 
çêbe, li hundirê welat bi vê boneyê şadî û 
keyfxweşbûna xwe dide xuyakirin. Ji ber vê 
sebebê ku xebata partiyê bi dîtingeha 
rejîmê ve ne qanûnî ye, lewra alîgirîkirina bi 
eşkere ji partiyê, gelek caran cezayê tund û 
giran li şûnde hebûye. 

Bi neçarî xelk li gor rewşa welat, rêya 
jêhatî ji bo nîşandana şabûn û keyfxweşiya 
xwe peyda dikin. Çendîn sal e ku eva yê 
bûye dab û edetek ku ciwan di şeva beriya 
salvegera avakirina PDK îranê, li ser 
bilindiya çiyayên zal bi ser bajar û gundan 
de agir hil dikin. Ji bilî vê çendê tirakt û 
nivîsarên piropagendeyî di vê derheqê de di 
nava bajar û gundan de bi berfirehî, belav 
dikin. Ev kare ji aliyekê nîşana xweştevîbûn 
û cihwarê qahîm yê partiyê û ji aliyeke din 
jî nîşaneya hebûna tevgereke dijî rejîma 
desthilatdar e. 

îsal, pêşwazîkirin jj roja 25'ê Gelawêjê, 
salroja avakirina PDK îranê, bi awayekî 


Pêzanîn 

berbiçav tevî salên berê cudahî hebû. Bi vê 
wateyê ku xebatkarên mandînenas yên 
partiya me li gor rênûmayî û bernameyên 
partiyê, çalakiyên propagendeyî yên 
berfireh û binirx meşandin ku ev xebat û 
çalakiyane ji Bakûrê Kurdistanê bigre heta 
Başûrê Kurdistanê li xwe girtibûn. 

Guman di vê çendê de tune ye ku di bin 
sîbera reş ya Komara Îslamî de, 
propagende ji bo tevgerê û rêberiya wê 
bizavê qedexe ye û ber lê tê girtin. Serbarê 
vî halî jî endam, alîgir û dostên partiya me 
bê tirs ji gef û hereşeyên karbidestên 
rejîmê, ji bo pîrozkirina bibîranîna avakirina 
PDK îranê, nirxdanîn ji bo xebata 61 saliya 
partiyê di wê rojê de, çeleng û netirsane 
erk û wezîfa xwe ya neteweyî bi cî 
gehandin. Rejîma kul li dil ku serbarê hemû 
hewl û têkoşînekê nekarîbû ber li pêla şadî 
û keyfxweşiya gel di vê derheqê de bigire, 
korane li bajarên Kurdistanê dehan kes ji 
ciwanên Kurd girtine û bi girtîxaneyên 
reşçal yên xwe şandine. 

Deftera Siyasî ya PDK îranê, di pêşde 
tevî xuyakirina kul û kesera xwe, ji 
binçavkirina van ciwanan, bi xurtî vî karê 
rejîmê mehkûm û protesto dike. Her di vê 
demê de wezîfa ser milê xwe dizane ku bi 


Birêz Mistefa Hicrî, Sekreterê Giştî Yê PDK 
îranê Tevlî Cejna 25’Gelawêjê Ya Navenda 3’ê 
Ya Kurdistanê Bû 

L i gor bernameyeke li pêşde diyarîkirî ji aliyê Navenda 3'ê ya Kurdistanê ve, roja 
înê, 27.05.1385(18.08.2006)'an, birêz Mistefa Hicrî, Sekreterê Giştî tevî birêz 
Mihemednezîf Qadirî, endamê Deftera Saiyasî û birêzan Kawe Behramî û Luqaman 

Mêhrfer, endamên Komîteya Navendî ya PDK îranê, seredana Navenda 3'ê ya Kurdistanê 
kirin û beşdarê rê û resma pîrozkirina 25'ê Gelawêjê ya navenda han bûn. 

Di destpêka rê û resmê ku bi boneya 25'ê Gelawêjê û 61'emîn salvegera avakirina 
PDK îranê de hatibû lidarxistin, birêz Mihemedsalih Qadirî, endamê Komîteya Navendî û 
berpirsê Navenda 3'ê ya Kurdistanê bixêrhatina birêz Hicrî û hevrê^ên wî kir. 

Piştre Sekreterê Giştî yê PDK îranê, li ser zirûfa avakirina PDK îranê û destkevtên 
dîrokî û cihwarên xebata siyasî ya wê partiya tekoşer di tevgera azadîxwaziya gelê Kurd 
de, axivî û rol û bandora rêberên leheng ên partiya me, Pêşewa Qazî Mihemed, Dr. 
Qasimlo, Dr. Şerefkendî, û hemû şehîdên Kurdistanê û berdewambûna xortên xebatkar ên 
Kurd li vê partiyê de dahûrand. 

Birêz Hicrî, di aliyeke din ya axavtinên xwe de bal kişande ser serhildana bajarên 
Kurdistana îranê di sala borî de û xebata bêrawestan a gelê Kurd li hember rejîma terorîst 
a Komara Îslamî li 17'emîn salvegera şehîdkirina rêberê mezin Dr. Qasimlo û hevkarî û 
hevxebatiya qahîm û berfireh a wan tevî partiya xwe, PDK îranê kir û hegera piştevaniya 
civatên xelkê Kurdistanê ji PDK îranê, fedakarî û cangorîtiya vê partiyê ji aliyekê û 
parastina esl û pirensîpên demokratîk ên partiyê û rêzgirtin li vîn û îradeya xelkê 
Kurdistanê jî aliyeke din da zanîn. 

Her wiha birêz Hicrî, sefera xwe ya îsal ji bo derveyî welat û encamên hevdîtinên 
pirdestkevt ên wê seredanê ji beşdaran re şirove kir û got :"3 pirsên bingehîn tekoşîna 
teşkîlatê li hundir welat, xebata zindî ya dîplomasî û buhadan bi ragihandinê bi awayeke 
nûjen û pêşkevtî, hegerên sereke ên wan serkevtinên partiya me ne ji bo zêdetir geşbûn û 
berfirehkirina tevgera azadîxwaziya gelê me ku divêt hemû hêz û qaweta xebatkarên 
partiya me bihê bikargirtin ku em bikarin nîşan bidin ku em kêrhatiyê vê piştevanî û 
hevkariyê ne ku gelê me tevî partiya me dike". Li dawiya axavtina xwe de kekê Mistefa, 



can û dil spas û pêzanîna xwe derheq wan 
kesane ku di vê boneya pîroz de çelengane 
xebat kirine, dide nîşandan. Destê mandî 
yên wan bi germî bigivişe û di heman demê 
de hêviya serkevtina yekcarî ji bo wan û ji 
bo gelê mafxwaz yê Kurd bixwaz. 

Her di vê hinceta pîroz de Partiya 
Demokrat peymanê nû dike ku bi hemû 
şiyan û karîna xwe ji bo bidestveanîna 
armancên bilind yên gelê me demekê ji 
tekoşînê ne sakine û her wiha bêrawestan 
çelengê orta berxwedanî ji maf û azadiyên 
gelê Kurd be. 

Deftera Siyasî ya Partiya Demokrat 
ya Kurdistana îranê 
29.05.1385 
20.08.2006 



careke din li hemû tekoşerên PDK îranê 
xwest ku bi hestkirin bi berpirsyariya 
zêdetir binihêrin guhertinên Siyasî û yekîtî û 
hevrefî remza serkevtina gel da zanîn. 

Rê û resm bi pêşkêşkirina çend 
bernameyên hunerî, stran, şano û sirûdên 
niştîmanperwerane hatibû xemilandin. 

Piştî bi dawîhatina rê û resma han birêz 
Sekreterê Giştî yê PDK îranê tevî endamên 
Navenda 3'ê ya Kurdistanê civînek pêk anî 
û li ser kar û pirojeyên wan bîr û ra hatin 
guherîn û ruha hevkariya wan bilind 
nirxand û daxwaza serkevtinê ji wan re 
xwest. 

Rêzdar Têmûr Mistefayî: 

BÎ AVAKiRiNA PARTiYA DEMOKRAT METODEK NÛ JÎ BO BiDESTVEANÎNA 
MAF Û AZADiYÊN NETEWEYA ME Li KURDiSTANA ÎRANÊ HAT NAVA XEBATA 
AZADiXWAZANE YA XELKÊ KURDiSTANÊ 


Deqa Peyama Rêzdar Têmûr Mistefayî, Endamê Deftera Siyasî 
Ya PDK îranê, Di Rê Û Resma 25’ê Gelawêja 2006’an 

X ûşk û bîrayên hêja! 

Mêvanên ezîz! 

Bi hinceta 25'ê Gelawêja îsal, 61'emîn salvegera avakirina partiya me, PDK îranê, 
ez ji aliyê Deftera Siyasî bi dil û can pîrozbahiyê ji we xweştîviyan, xelkê xebatkar 

yê Kurdistanê, malbatên şehîdan, girtiyên siyasî, Kadro û Pêşmerge, andam û alîgirên 
partiya me dikim û pêşerojeke geş ji bo we bi hêvî dixwazim. 

Gelî bîrêzan! 

Her wekî hûn dizanin bi avakirina Pajtiya Demokrat metodek nû ji bo bidestveanîna maf û 
azadiyên neteweya me li Kurdistana îranê hat nava xebata azadîxwazane ya xelkê 
Kurdistanê, vê partiyê di yekemîn bernameya xwe de ku ji 8 madeyan pêkhatibû, bi ronî û 
zelalî li ser dexwaza demokrasiyê û mafê neteweyî rawesta bû, daxwaziyek ku piştî 61 
salan ji vî serdemî de ne tenê xwesteka xelkê Kurdistanê, belkî daxwaza dinyaya pêşkevtî 
û hewcehiyeke civaka mirovahiyê ye. 

Ji me hemûyan re ron û eşkere ye ku partiya me di domandina xebata azadîxwazane ya 
xwe li dijî zordarî û ne wekheviya du rejîmên Paşayetî û Komara Îslamî de ji bo gihîştin bi 
armancên bilind yên neteweya me ji tev awa û metodên xebatê li gor rewşê mifah 
wergirtiye, çi wê dema ku Komara Islamî xebata çekdarî bi ser me de sepand û em neçar 
bûn bi çek û tifengê parêzvaniyê ji maf û azadiyên xelkê Kurdistanê bikin û hevdem tevî 
vê çendê jî xortên me yên şoreşvan bi cangorîkirinê xebata siyasî meşandine, bi şahidiya 
dost û dujminan, xotên biemeg yên partiya me û şervanên eqîd û mêrxas, li pêşahiya 
xebata xelkê Kurdistanê ji bo gihîştin bi azadiyê û mafên xwe ên neteweyî bûn. 

Hevalên rêzdar! 

Di yek sala borî de, li hundir û derveyî welat bi dehan nerazîbûn û xwenîşandanên 
rêxistinên sinfî, civakî û siyasî li dijî newekheviya heyî di Komara Îslamî ya îranê de hatin 
meşandin ku ya herî girîng nerazîbûna xelkê Makoyê û bi xwînê gevizandina vê serhildana 
nerazîbûnê ji aliyên hêzên Komara Îslamî, nerazîbûna Mamostayên Kurdistanê di hefteya 

Mamosta de, 
nerazîbûna 
kedkarên "Xet 
Wahid" (Ajotkarên 
Otobosên nava 
bajar) li Tehranê, 
nerazîbûna 
xwendekaran, 
serhildana gelê 
Azerbaycanê bo 
heyamê 10 rojan û 
bilindkirina 
dirûşmên neteweyî 
di xwenîşandanan 
de, xwepêşandana 
jinên azadîxwaz di 
roja 22'yê 
Cozerdana îsal li 
dijî ew zilm û 
newekheviya ku di 
Komara Îslamî de li 
gor qanûna wan 

dimeşe, nerazîbûna 22'ê Pûşpera îsal, hevdehemîn salvegera terorkirina Dr. Qasimlo û 
hevalên wî li ser daxwaza PDK îranê û xwedîlêderketina xelkê Kurdistanê bi bangewaza 
partiyê bûn bi parek ji xebata ber bi geşebûnê ya civatên xelkê. 

Ev nerazîbûn û berxwedaniye di halekê de dimeşin ku xelk ji serkut, girtin û îşkenceya 
bêrehmane û nemirovane ya kirêgirtiyên Komara Îslamî haydar in û amade ne di rêya 
bidestveanîna azadiyê û mafên xwe ên neteweyî de nirx û bihayê jê re bidin, lewra ye jî 
ku xebata gel ji bo bidestveanîna azadiyê û mafê neteweyî di pêşerojê de dê bi bername û 
pan û berfirehtir bidome. 

Li derveyî welat jî partiya me bi rêvebirina dîplomasiyeke xurt û bihêz karî ye gelek karên 
girîng wekî çelengkirina Kongireya Neteweyên îrana Federal, civîn di salonên "Senate" û 



Wêne: Beşdarên cejna 25’ê Gelawêjê, 61’emîn salvegera 
avakirina PDK îranê- Koyê 



"Congreessa" Amerîka û Parlemana 
Fransayê, civîn tevî zaf binke û saziyên 
bibandor li ser pirojeya siyaseta cîhanî, 
kombûn û civînên bi çend organên dewletî 
ên girîng û bandorker li Amerîka û 
Ewropayê pêk bîne ku di tevahiya wan 
civînan de xwastek û daxwazên neteweyên 
îranê û bi taybetî gelê Kurd û girîngî û rola 
van hêzane di guhertinên pêşerojê di îranê 
de hetiye berbas. 

Di warê propagendeyê de, partiya me bi 
avakirina malpereke înternetî li Ewropayê û 
nemaze damezirandina televîzyona 
"TISHK"ê germî û guriyeke nû yê daye 
xebata gelê Kurdistanê ku di pêşerojê de 
dê bandora xuya û berbiçav hebe. 

Di hevdehemîn salvegera şehîdkirina Dr. 
Qasimlo de, endam û dostên partiyê ji bo 
lidarxistina xwenîşandaneke mezin li welatê 
Otrîşê û çend welatên din yên Ewropa û 
Amerîkayê sozdariya xwe bi Dr. Qasimlo û 
partiya wî nîşan dan. 

Tevî silav û herbijîn ji bo hemû xebatkarên 
rêya azadiyê, ez silavên taybetî ji bo xelkê 
şoreşvan û azadîxwaz yê Kurdistanê, yar û 
piştevanê herdemî yê Partiya Demokrat 
dişînin, destxweşî û mandînebûnê jî ji 
endam û alîgirên netirs û newestiyayî yên 
partiya me dikim. 

Xûşk û birayên qedîrgiran! 

Hemû ew pêşketinaneji xebata rewa û 
berheq ya neteweyên îranê û yek ji wan 
neteweya Kurd di halekê de ye ku rajîma 
Komara Îslamî bi sedema siyaseta 
mezinxwazî û piştgirîji girûpên tundrew 
yên wekî Hizbelah û Hemasê û fitne û 
têkderî li herêmê, binpêkirina mafê mirovan 
û li rex wan jî xebat ji bo bidestveanîna 
Çeka Etomî, gefa ji holê rakirina welatê 
Îsraîlê li ser xerîteya coxrafiyê û gelek kar û 
kiryarên neberpirsane yên din, ji aliyê 
civaka navneteweyî yê ketiye bin zext û 












a 

givaşê û rastî kirîzekê hatiye ku heke em ne 
bêjin derketin ji vê kirîzê mihal e, em dikarin 
bibêjin pir dijwar e. Ji ber biîsrarbûna rejîmê li 
ser van siyasetane û ne bersîvdayîna bi 
daxwaza civaka navneteweyî derheq 
sekinandina zengînkirina Uraniyûmê, egera 
biryara cezadana îranê ji aliyê Konseya 
Ewlekariyê, pêşdîtina pêşerojeke ne diyar ji bo 
xelkê îranê di bin siya vê rejîma kevneperest û 
serberedayî tê kirin. 

Rejîma Komara Îslamî ku xwe li hember givaşa 
xurt ya navneteweyî de dibîne û ji aliyeke din 
tirs ji xebata ber bi geşekirina neteweyên îranê 
perîşan kiriye û roj li pey rojê zexta xwe ji bo 
ser xelkê bizalhatî (werezbûyî) yê îranê zaf û 
zêdetir dike. Li gor serhejmariyan, Komara 
Îslamî ya îranê li sala borî di cîhanê de pileya 
duyem di îdamkirina xelkê de hebûye û cinayeta 
herî nû ya rejîmê di vê derbarê de, kuştina cihê 
gumanê ya Ekber Mihemedî, xwendekarê 
azadîxwaz di girtîxaneyê de bû. 

Rejîmê îsal tund û tûjî li dijî girtiyên siyasî 
zêdetir kiriye û eziyet û êşandina wan di zêde û 
xurt bûnê de ye, her di vê demê de, roj li pey 
roj givaşeke bêtir dikeve ser rêxistinên 
xwendekarî, kedkarî, mamostayan û jinan û 
navgînên ragihandinê weke rojname û kafînet 
tên girtin û qedexekirin yan bi tevahî yê ketine 
bin zêrevaniya rejîmê. Konterolkirina telefona 
xelkê û bi taybet ew malbatên ku gumana 
alîkarîkirin tevî rêxistinê siyasî ji wan tê kirin, bi 
awayê herî tund dimeşe. 

Gelî rêzdaran! 

Li gor vê rewşa nû ku min qala vê kir û bi 
baldan bi vê rastiyê ku partiya me hem di nava 
kom û komeleyên siyasî yên cîhanî, Îranî û 
Kurdistanî de xwediyê hitbareke taybet û hem 
di nava xelkê Kurdistanê de jî xweştevî û 
nifûzeke berbiçav heye, A bêguman dikare li 
guhertinên pêşerojê di îranê de roleke gelek 
baş derheq rijdkirina xebata hundir û hevxistina 
opozîsyonê de bilîze. Merca bingehîn ya 
cîbecîkirina van wezîfeyên girîng, mifahwergirtin 
ji hemû potansiyelan ji bo bizvandina civatên 
xelkê Kurdistanê û komkirin û birêxistina wan di 
refa xebatkarên demokrat de ye. 

Em dizanin, îro medya roleke baş di hişyarkirin 
û jordebirina zanyariyên civatên xelkê de dilîze, 
lewra divêt em ji dezgehên piropagendeyê ên 
xwe ji bo şermezariya bênpêkirina maf û 
azadiyên xelkê ji aliyê rejîmê ve demekê jî 
derengiyê nekin û her di ve demê de rêya 
berxwedanî û xwestin û baskirina maf û 
daxwaziyan nîşanî wan bidin. 

Dîplomasî di gehandina daxwaziyên xelkê bi 
civaka navneteweyî bandoreke mezin û jêhatî di 
pêşdebirina xebata gel ji bo azadî û serbestiyê 
de dilîze, lewra divêt em girîngiyeke bêtir bi 
karê dîplomasiyê bidin. 

Birêvebirina ev erkên jor û karkirina micid di vê 
derbarê de rewş û delîveya hilwaşandina rejîmê 
amadetir dike û xelkê ji belaya hebûna Komara 
Îslamî serbest dike. Di vê roja dîrokî de em 
careke din peyama hevxebatiyê ji bo neteweyên 
bindest yên îranê û gişt azadîxwazên îranê di 
pêxema hiloşandina Komara Îslamî ya îranê û 
avakirina hikûmeteke demokratîk ya Federalî 
de dişînin. 

Bi hêviya wê rojê, careke din cejna we 
pîroz be. 


Gerek Kurt Di Dîrokê De ... 


Amadekar: Nûredîn Sofîzade 

15.08.1906'an, fermana meşrûtiyetê ji aliyê Mizeferedîn Şahê Qacar di 
îranê de. 

15.08.1979'an,^ şehîdkirina 21 kesan ji xelkê bajarê Seqizê ji aliyê hêzên 
Komara Îslamî ya îranê. 

16.08.1945'an, avakirina PDK îranê. Herwiha di vê rojê de û di sala 
1941'an Komeleya Vejiyana Kurd, (J-K) hate avakirin. 

16.08.1953'an, pêkhatina civîneke giştî û berfireh ji aliyê xelkê bajarê 
Mehabadê bi organîzekirina PDK îranê ji bo piştevanî ji wêdebirina şahê îranê 
ku revîbû Bexdayê. 

16.08.1987'an, di salvegera avakirina PDK îranê de, hêzên rejîma Komara 
Îslamî ya îranê gelek bi tundî û bi dirêjahiya şev û rojekê binkeya Deftera 
Siyasî ya vê partiyê dane ber êrîşa top û çekên giran, heya bombeyên kîmyayî 
jî bikar anî. 

16.08.1995'an, birêveçûna cejna mezin ya Yobîla Zêrîn ya PDK îranê an ku 
50 hemîn salvegera avakirina vê partiyê. 

17.08.1984'an, di vê rojê de hêzên rejîma Komara Îslamî ya îranê di 
êrîşeke pan û berfireh bi ser bajarên Rebet, Mehabad, Pîranşar û Nexedê de, 
berbirûyê berengariya Pêşmergeyan bûn û hêzên dijmin rastî têkçûnê hatin. 

18.08.1924'an, weşana yekemîn hejmara rojnameya "Jiyanewe" li bajarê 
Silêmaniyê. 

19.08.1979'an, di vê rojê de Xumeynî Fetwaya Cîhadê li dijî gelê Kurd li 
Kurdistana îranê da. Di encama vê biryarê de hezaran kes bûne gorî û şerê 
berengariya gelê Kurd li hember vê rejîmê dest pê kir ku heya niha jî her 
didome. 

19.08.1953'an, di vê rojê de li dijî hikûmeta Neteweyî ya Dr. Musediq 
kudetaya leşkerî hate kirin û ev hikûmeta ji nav çû û careke din desthilata 
dîktatoriyê per û baskên xwe bi ser welat de kişand. 

19.08.1953'an, Elî Qazî, Kurê Pêşewa Qazî Mihemed^ bona nîşandana 
poşmaniyê ji derbazbûyiya malbata xwe çû bal şahê îranê û daxwaza 
lêxweşbûn û lêborînê ji Şah kir. 

20.08.1924'an, bo yekem car hêzên Birîtaniyayê bajarê Silêmaniyê dagir 
kirin û dawî bi temenê desthilatdariya hikûmeta Padîşahiya Kurdistanê hat. 

21.08.1920'an, serhildana Birahîmxanê Delo li bajarê Kifriyê li dijî hêzên 
Birîtaniyayê. 

21.08.2006'an, di vê rojê de Sedam Husên, Serok Komarê berê yê îraqê û 
Elî Kîmyayî û çend kesên din ji desthilatdarên berê yên hikûmeta ji nav çûyî ya 
Beesê bi sûça cinayetên weke Enfal li ser gelê Kurd li Kurdistana îraqê li 
Bexdayê hatin mehkemekirin. 

22.08.1942'an, li welatê Viyetnamê di navbera nejadperestan û 
azadîxwazan de şer derket holê û bû sebebê pêkhatina bizava "Hoşimîn" ji bo 
piştgirîkirin ji xwestekên azadîxwazan. 

23.08.1514'an, bi dawî hatina şerê Çaldiranê û parçebûna axa Kurdistanê di 
navbera Osmanî û Sefewiyan de. 

25.08.1941'an, hêzên Soviyet û Birîtaniya ku vê demê hevalbendên hev 
bûn, û piştre hêzên Amerîkayê jî hatin nava axa îranê û bi vê egerê hikûmeta 
Rezaxan nekarî xwe bigre û sernixûn bû. 

30.08.2005'an, zanayê navdar û mezin yê Kurdan, Mamosta Mela 
Ebdilkerîm Muderisî koça dawî kir. Ew kesayetiyeke mezin yê Kurd di warê 
dîrokî, çandî, olî bû û gelek xizmetên mezin bi miletê xwe kir. 


Doma Rûpela 1: Bi beşdarbûna Sekreterê Giştî, endamên Polîtbîroyê a rêberayetî 
û hijmarek zaf li kadro, pêşmerge û malbatên wan û her wiha hin mêvanên din, bi 
sirûde nîştimanî ya "Ey Reqîb" û parastina deqeyekê bêdengiyê ji bo bibîranîna şehîdên 
rêya azadiyê, rê û resm dest pê bû. 

Di aliyên din ê rê û resmê de ev babejtane hatin pêşkêşkirin: 

- sirûda "Bijî Dêmokrat"- korsa YJDK îranê û kora hunerî. 

- Helbesta "Gulî hîwa"- Mamosta Bêbeş. 

- Peyama YJDK îran -Xatûna Sikala Hekîmzade. 

- Govenda girûpa Mukiriyan. 

- Peyama YCDK îran- birêz Mensûr Semar. 

- Peyama YXDK îranê- birêz Kerîm Perwîzî. 

- Govenda girûpa Kurdistan. 

- Stran ji aliyê du keçan bi navên "Estêre" û "Beyan" ê. 

- Nimayişa Karatayê - çend kes ji Pêşmergeyên Navenda l'ê ya Kurdistanê. 

Hêjayî gotinê ye ku bi şahî û xweşî di nava gerên govendê de rê û resm bi dawî hat. 

SIYASÎ 



u welatên 
Turkiye û 
îranê di warê 
coxrafiyayê ve 


cîran û li rex hev, lê di 
warê îdeolojî û 
berjewendiyên 
desthilatdarên dewletî 
di wan du welatane 
de ji hev dûr in. Her 
wiha ev du welate 
pêşîneyeke dûr û dirêj 
ya alîkarî û 
gengeşeyan bi hev re 
hene. 

Piştî Şoreşa Gelên 
îranê di sala 1979'an 
de, pêwendiyên 


rpAi /v rp i • /v a 

Tekiliyen Turkiye u 
îranê û Pirsgirêka Kurd 



her dema ku Kurdan 
xwestibin gavekê 
berbi pêş bavêjin ku 
cih pêyê Kurdan li 
îraqê xurt û bihêz 
bikin, di cî de ev 
welatane bi hev re 
civîna awarte lidar 
dixin û helwesteke 
hevbeş li dijî dewleta 
Herêma Kurdistana 
îraqê û her wiha 
bernamerêjî ji bo 
serkut û derbelêdayîn 
ji tevgera gelê Kurd li 
Partiyên din yên 
Kurdistanê girtine. 
Tirs û nigeraniya 


Turkiyê tevî Iranê gelek evraz û nişîv 
hebûne. Turkiye wekî dewleteke Sekolar û 
Komara Îslamî ya îranê weke rejîmeke 
îdeolojîkî, kevneperest û paşverû bi kêmî bi 
hev re tebahî hebûne.Turkiye di peymana 
Etlantîka Bakûr, wate NATO de endam e, 
pêwendiyên leşkerî jî bi Dewletên Yekbûyî 
yên Amerîka û Îsraîlê jî heye. Lewra ji 
hemû ciheke din ji aliyê desthilatdarên 
Komara Îslamî a Iranê dikeve ber rexne, 
gazinde û nerazîbûna vî welatî. Vê çendê 
wisan kiriye ku gelek têkiliyên aborî, 
dîplomasî û ewlekariyê yên di navbera wan 
du welatane sarî û qelsiyê bi xwe ve 
bibînin. Li hemebr de demeke dirêj dewleta 
Turkiyê li ser vê guman û şikê bû ku îran di 
kar û barên hundirê Turkiyê destêwerdanê 
dike û piştgiriyê ji girûpên tundrew û 
radîkal yên Îslamî li Turkiyê dike. Hinek 
caran dijminayetiyeke aşkira di têkiliyên 
van du welatên giring yên Rojhilata Navîn 
ku derwazeyê Ewropa û Asiyayê pêk tînin, 
hatiye dîtin. Bi sedema hebûna kirîzên 
mezin û berçav yên aborî û siyasî di vî 
welatî de û birêvebirina bernameyên aborî 
û siyasî yên xwe, li hember îranê de hinek 
caran nermiyeke bêtir ji xwe daye 
xuyakirin. 

Bi awayekî giştî hin guhertinên rêzokî di 
têkiliyên tijî evraz û nişîv yên îranê Û 
Turkiyê de di dema Şerê Sar û piştî bi dawî 
bûna şerê han, bandor hebûn ku li vir em 
bi kurt, kinî û formolekirî basa wan dikin. 

1. Dawîhatina şerê îranê û îraqê, di 
dema wî şerî de Turkiyê gelek mifah ji 
kirîza han wergirt û her du welatan bi 
sedema înzwaya navneteweyî neçar bûn ji 
Turkiyê wekî rêya anîna alav û hewcehiyên 
din yên xwe mifahê bistînin. 

2. Şerê Kendavê, di encama wî şerî û 
çend sedemên din de, Hikûmeta Herêma 
Kurdistanê li îraqê hate avakirin ku tirs û 
nigeraniyeke zaf ji bo wan du welatan pêk 
anî û ew jî bi xwe ketin. 

3. Rikeberiya nû ya Turkiyê û îranê ji 
bo pêşdebirina nifûza xwe li herêmên 
Asiyaya Navîn û Qefqazyayê. 

4. Bandora têkiliyên Turkiyê bi Îsraîlê 
re. 

5. Pirsgirêka Kurd, bi sedema ne 


çareserkirina demokratîk û şaristanî yê 
bûye astenqeke mezin ya van welatane. 

6. Pirsa îslamxwaziyê li Turkiyê, di vê 
derheqê de dewleta Turkjyê guman û 
rexneyên xurt ji Komara Îslamî derheq 
piştgirî ji hêzên tundrew û radîkal yên 
hundirê Turkiyê di warê malî û menewî de 
girtiye. 

^ 7. Guhertinên siyasî di hundirê Turkiyê 
û îranê de, li îranê bi sedema 
bidestvegirtina desthilatê ji aliyê 
Reformxwazan û li Turkiyê bi sedema 
serkevtina Partiya Îslamî ya Refahê, ji bo 
heyamekê guhertinên kûr û mezin di 
têkiliyên her du welatan de bi pêk hatin. 

8. Rola hêla nift (Petrol) û gazê. 

9. Piştî bûyera ll'ê Septembera 
2001'an, serbarê mehkûmkirina vê bûyerê 
ji aliyê her du welatên îranê û Turkiyê, me 
dît ku Turkiye kete eniya dijî teror û 
hevalbendiya Amerîka û Rojava, lê rejîma 
Îslamî ya îranê bi xwe sebebê bingehîn yê 
xurtkirin û pêşdebirina terorîzmê di herêmê 
û cîhanê de bûye. 

Baskirin û hûrbûn li ser her yek ji van 
sedemên jor ku rasterast bandor li ser 
têkiliyên van du welatane hebûye, dem û 
delîveyeke zaf dixwaze û di çarçoveya vê 
gotarê de cih nake. Lê di vê navberê de 
eva ku giring û armanca vê nivîsarê ye, 
baskirin û şîrovekirina helwesta van du 
welatane li hember pirsgirêka Kurd e ku 
heyamek e em şahidê hevgirtin û helwesta 
hevbeş ya van du welatane di vê derheqê 
de bûn. 

Yekji armancên şerê Kendavê, 
azadbûna Kurdistana îraqê bû, neteweya 
Kurd di vê parçeyê Kurdistanê de karî bi 
beşek ji maf û azadiyên xwe bigihîje. Lewra 
jj wê demê hetanî niha welatên Turkiye, 
îran û Sûriye berdewam hewl û cehd kirine 
ku her yek ji wan bi awayekê pêşgîriyê ji 
berbipêşdeçûna prosesa azadiya vê para 
azadkirî a Kurdistanê bikin. Dijberîkirin tevî 
pirsa Kurd armanca kar û berjewendiyên 
hevpar û xala giring ya hewl û cehda wan 
sê welatane û nemaze Turkiye û îranê pêk 
tînin. Ji dehsalên 90'ê ya Zayînî şûnde ku 
Hikûmeta Herêma Kurdistanê hate avakirin, 


welatên Iranê û Turkiyê ji vê çendê çavkanî 
digire ku çêtirbûna rewşa Hikûmeta 
Herêma Kurdistana îraqê û cihgirbûna 
tenahî û aramiya siyasî arîkar be ji bo 
xurtkirina seha neteweyî ya Kurdan di wan 
welatane de ku ew desthilatdariya ne 
demokratîk tê de rêve dibin. 

Du welatên Turkiye û îran ji bilî vêc û 
berjewendiyên aborî û bazirganî, bi 
awayekî berfireh ji bo berengarîkirin û 
têkşikandina xebat û çalakiyên tevgera 
neteweyî ya Kurd di wan welatan de ku ji 
bo bidestveanîna maf û azadiyên neteweya 
Kurd dixebitin, berdewam û bêrawestan û 
bi armanca parastina berjewendiyên 
hevbeş yên neteweyî, tenahî û sînorî bi hev 
re li hev dikin û Komîsyona hevpar ya 
ewlekarî û alîkariyê ji bo zêrevanîkirina 
tixûban pêk tînin. 

Yek ji pirsgirêkên mezin yên Turkiye û 
îranê di heyamê çend salên borî de, rexne 
û gazindeyên tund yên Turkiyê ji dewleta 
îranê û Hikûmeta Herêma Kurdistanê 
derheq mifahwergirtina hêzên PKKji axa 
îranê û îraqê li dijî Turkiyeyê ye. Lê di 
dema çend rojên derbasbûyî de hêzên wan 
du welatane biryara hevbeş bo ser 
binkeyên PKK li Kurdistana îraqê dan. 

Yek ji sedemên komploya êrîşa hevbeş 
ya welatên Jurkiye û îranê bo ser Herêma 
Kurdistana îraqê, têkdan û tevlihevkirina 
rewşa aramî û tenahiyê di vê herêmê de 
ye, çunkî rewşa Kurdistana îraqê li gor 
herêmên din yên îraqê, biewle û aramtir e. 
Heta bi vî awayî ji aliyekê berahiya 
berbipêşdeçûna doza Kurd li îraqê bigirin û 
rêyê nadin ku baştirbûna rewşa Kurd li 
îraqê bandoreke bêtir li ser Kurdên 
parçeyên din yên Kurdistanê ku ew 
welatane di wan desthilatdariyê dikin, hebe 
û ji aliyeke din raya giştî ya xelkê wan 
welatan ber bi alozî pêkanînê bi rêyeke ne 
rast de bibin. Dîrokê selimandiye ku cehd û 
xebata van welatane ji bo pêşgîrî ji 
berbipêşdeçûna pirsa Kurd li derveyî 
tixûbên xwe bûye. Ev kiryarane di cîhana 
îro de û di bîr û raya giştî û qanûnên 
navneteweyî de bêcih in û divêt 
çareseriyeke jêhatî ji bo çareserkirina 
pirsgirêka Kurd peyda bikin. 

CIVAKÎ 


Jin Goriyên Şer 


Mohsin Malcû 
Werger: Meryem Hacîpûr 

salên dawiya sedsala 20'an û çend 
salên destpêka sedsala 21'an, ji 
salên herî bixwîn yên dîroka 

mirovahiyê bûye. Niha jî 
zêdetir di 30 welatên cîhanê 
de yan şer heye yan şer 
digihîje dawiyê. 80 heya 90 ji 
sedê ya goriyên van şerane 
kesên sivîl pêk tînin ku 
piraniya wan jin û zarok in. 

Jinan bi awayên cur bi cur 
di van şeran de par hene û 
rolê dilîzin, hejmareke pir kêm 
ji wan weke siyasetvan di 
astê bilind û biryarder de li 
ser destpêkirin û bi dawî 
anîna şer biryaran didin. 

Hejmareke zaf ji wan bi 

terzên cur bi cur weke leşker, kedkar yan 
endazyar di karxaneyên pîşeyên leşkerî, 
nojdarî yan kar û barên qada pişta şer, 
tedarik, patin, dermankirina birîndaran di 
şer de pişikdar in. Lê hejmareke zaf ji jinan 
jî bi terzeke nexweş û xembar li van şerane 
de û di pileya goriyên van şerane de şirîk 
in. 

Girîngtir ji niqûrên cendekî di şeran de 
ku kuştina mirovan û tevlîhevkirina jîngehê 
pêk tîne, niqûrên psîkolojî û civakî ne ku 
heya nifşên pêşerojê dê her bimîne. Di 
civakên ku herdem tê de şer hebûye, tund 
û tûjî di vê civakê de cihê xwe digre û di 
şûn da tund û tûjî ji rêya van pêwendiyên 
bav serdestane û yasayên piştgir ji van 
pêwendiyane, çarçove û jiyana civakî ya 
takekesî, malbatî ya jinan rastî hin tund û 
tûjiyên cur bi cur yên din dike. îrne Xan 
Sekretera Giştî ya Rêxistina Efûya 
Navneteweyî ku yekem jina xwedî 
berpirsyara Asyayî di Rêxistina mafê 
mirovan de ye, di konferanseke 


rojnamevaniyê de li Londonê gotibû: 
Arteşên serdest ne tenê xenîmet girtina 
jinan bi heq û helal dizanin, belkî tecawizê 
weke alaveke şer bi kar tînin. Herweha wê 
gotibû ku serhejmariya tund û tûjiyê dijî 
jinan di welatên li halê şer li wan 10 salên 
dawîn de gelek hovane û bixof e. Bo mînak 


di "Siyera Leon" de 50 ji sedê ya jinan, li 
Rowandayê de nêzîk bi nîv milyon kes, li 
Kongoyê de li heyamê şer de 5 hezar jin, li 
Bosnyayê de 20 heya 50 hezar kes û li 
îraqê de jî nêzîk bi 400 jinan re êrîş û 
tecawiza zayendî hatiye kirin. Ji bilî 
tecawizên zayendî, gelek ji wan jin û 
keçane dibine goriyên bandên mafiyayî yên 
qaçaxa keç û jinan û ji bo karên seksê û 
mifaha xirab ji wan werdigirin yan jî heke 
silamet bin, endamên laşê wan bi nirxên 
buhadar difiroşin. 

Jin herdem aştîxwaz bûne û neyar û 
dijberên sereke yên şer in, her wekî gelek ji 
tevger û bizavên ji bo aştî û jingehê ji aliyê 
jinan ve tên birêve birin û organîzekirin, jin 
ji şer vêzar in, çunku şer pir tiştên ku jêre 
hez dikin weke jîngeh, hevjîn, zarok û 
malbatê wan, cihê kar û... ji wan distîne. 
Şer bi jîngeha jiyana nifşên pêşerojê zirarê 
digehîne, daristan û li dû re heywan û... ji 
nav diçin, av paqijiya xwe ji dest didin, 
madeyê neteqyayî weke mayînan di erdî de 


bicih dimînin, pirsgirêkek ku piştî borîna 
çendîn salan ji şerê îran û îraqê, hêj dibe 
sedema qetbûna dest û pê , endamên laşê 
wan û nemaze mirina hevwelatiyan. 
Bombebarkirina bajaran dibe sedema 
xirabûna karxane, îdare û dezgehan û ev 
pirsgirêke dibe sedema bêşolî û betaliyê û 
jin weke yekemîn goriyên şer ji yekemîn 
girûpên li ser kar derxistiyan in û eva 
hêceta herî baş ji bo welatên mêr serdest e 
ku bi mihana parêzvanîkirin ji şeref û 
namûsa jinan ji bazara kar derbixin û erka 
van maldarî û xwedîkirina zarokan bizanin, 
ji aliyeke din, şer dibe sedema vê yekê ku 
hejmareke zaf ji jinan mêrên xwe ji dest 
bidin ku eva jî dibe sedema zêdebûna jinên 
ku serperistiya malbatan li stû digrin, ji 
aliyeke din rewş û atmosfera şer dibe 
sedema pêkhatina bazara reş û jêhelçûna 
nirxan û di encam de jin ber bi aliyê karên 
biyom û dijwar û hinek caran jî ber bi 
fahişetiyê ji bo bijîv û debara jiyana xwe û 
zarokên xwe biçin, bo mînak bêtir ji 300 
hezar jinên xiyewanî tenê di Tehranê de 
hene ku pareke zaf ji wan berhema şerê 
îran û îraqê ne 

Hiloşîn û herifîna cihên niştecîbûna jin 
û zarokan, mirin û ji navçûna endamên 
civakê bi sedema nexweşiyên çavkanî girtî 
ji şer û niqûrên ruhî û xemokî di encama 
mirina endamên malbata wan û bêmalî û 
derbiderî û mişexetî, tund û tûjî, qaçaxa 
mirovan û hemû û hemû ji wan niqûrên 
bingehîn in ku di şer de berçêla endamên 
civakê, bi taybet jinan digire. 

80 ji sedê ya penaberan jin û zarok in û 
85 ji sedê ya jinan di salê de qaçax dibin. 

Di 13 ji 17 welatên cîhanê de ku zêdetir ji 
100 hezar zarokên sêvî û tûşbûyî bi 
nexweşiya îdzê hene, welatên şer dîtî ne. 
Şer di 30 welatan de heye û hêzên 
aştîparêza navneteweyî tenê di 15 welatan 
de hene û tenê di 3 welatên Siyera Leon, 
Têmora Rojhilat û Kongoyê de vê hêza 
aştîparêz şêwirmendên jin hene. 

Ev şerane ne tenê alîkariyê nadin 
berjewendiyên mirovahiyê, belkî zexta dijî 
jin û regezperestiya zal bi ser civakan de 
xurttir dike û zêdetir dike û di dawiyê de jin 
û zarok dibine goriyên herî mezin yên 
zêdexwaziyên mêrserdestane. 

Jêder: malpera "Zanistan.com" 





îran Di Warê Pişikdariya Jinan Di Aboriyê 
De Pileya 155’ê Di Cîhanê De Heye 

Li gor rapora geşekirina mirovî ya Rêxistina Neteweyên 
Yekbûyî, tenê 30 ji sedê ya jinên Îranî di çalakiyên aborî de 
beşdar û çeleng in. Bi vî awayî rejîma Komara Îslamî ya îranê 
di vê derheqê de di nava 165 welatên cîhanê de pileya 155'an 
heye. 

Hêjayî gotinê ye ku beşdariya herî zêde ya jinan di aboriyê 
de vedigere ser van welatên Afrîqayî: Mozambîk 83 ji sedê, 
Tanzanîka 82 ji sedê û Brandî 83 ji sedê. Herwiha beşdariya 
herî kêm ya jinan di aboriyê de vedigere ser welatên Ereb 
weke: Uman 20 ji sedê û Erebistana Seûdî 22 ji sedê. 

Çavkanî: malpara "rassaa" 


Nigeraniya “UNICFE”ê Derheq Mifahwergirtina 
Nebaş Ya Zayendî Ji Zarokan 


Sindoqa Zarokên Neteweyên Yekbûyî 
(UNICFE) nimûneyên dawî yên 
mifahwergirtina nebaş ya zayendî ji 
zarokan bi tundî mehkûm kir û daxwaz kir 
ku xebateke berfireh ji bo piştgirî û 
parêzvanîkirin ji zarokan û perwerdehiya 
bêtir di warê nexweşiya "HIV"yê de bihê 
kirin. Li gor rapora nûçevaniya "êntixab", 
heyamekê berî niha jî"UNICFE"ê 
nigeraniya xwe li ser mifahwergirtina 
nebaş ji zarokan ku gelek ji wan di 
dibistanê de mijûlê dersxwandinê ne, diyar 
kir. 

Jêder: malpera "irwomen" 

SEYÎDXAN KURIJ : 

“ DENGBÊJÊN KURD, XÎZMETEKE BÊ HEMPA 


DANE EDEBIYATA KURDÎ” 


S EYÎDXAN KURIJ KÎ YE ? 

Seyîdxan Kurij, di 1963'an de ii 
Çewiîge hatiye dinyayê. Esas 
Muhendîsê Makînayê ye. Ji sata 

1991 'an vir ve ii Duîsburgê bi Kurmancî û 
Kirdkî weşanvaniya radyoyî dike. Ji 1992'an 
vir ve di rojname û kovarên Kurdî de nivîsar 
û roportajan dinivîsîne. 

Ji 1997'an vir ve di nav Girûpa 
Xebata "VATE" de ye û ji 
nivîskarên Kovara "VATE"yêye. Jiîiona 
2004'an vir ve endamê redaksiyona 
rojnameya " Peyama Kurd " e û 
berpirsiyarê beşa Kirdkî ye. 

Heta niha 2 pirtûkên wî hatine 
weşandin: 

1- Wayê Hot birayûn 
2- Fîlît û Gulîzar 

Rewşa Edebîyata Kurdî, îro 
beramber bi salên 80 çawa ne. Li 
Turkiyê ku şertên nivîsandina bi Kurdî 
pariyek azad bûne, çi fersend daye 
pêşketina edebiyatê. Gelo em dikarin 
bêjin ku xwendin û nivîsandin 
yekser dimeşin yan na..? 

Seyîdxan Kurij: Wekî hûn jî dizanin di 
dîroka edebiyat û ziman û çanda Kurdî de 
(Mebest Bakûrê Kurdistanê) salên 80 
xwediyê rolekê dîrokî ne. Gava em prosesa 
pêşveçûna edebiyata Kurdî wek jiyana 
însanekê binirxînin, salên heştê, salên 
zaroktiya edebiyata Kurdî ne. Kurdên Bakûr 
di salên 80 da romanên yekemîn 
weşandine. Eger ez ne xelet bim romana 
yekemîn ya hunermend Birîndar e. Navê 
roman "Xanê" ye û di sala 1983'an de li 
Almanya hatiye weşandin. 

Piştî salên 1992-93'yan li metrepolên 
Tirkiyê çapxaneyên Kurdî vebûn û pirtûkên 
Kurdî li Tirkiyê hatin weşandin. Li Tirkiyê ji 
berê berhemên rewşenbîrên derveyî welat 
hatin weşandin. Piştra hêdî hêdî li welat jî 
berhemên Kurdî hatin afirandin. 

Ez bi giştî îro rewşa edebiyata Kurdî baş 
dinirxînim, lê hin sevî ye ku em dixwazin di 
ew seviyê da ye. Di salên heştê da yên ku 
bi Kurdî dinivîsand dîsa jî kêm bûn, lê îro 
hin li welat hin jî li derveyî welat, hejmara 
nivîskarên Kurd zêde bûye. Ew bi serê xwe 
erênî ye, lê ne bes e. Li aliyê naverokê ve, 
wekî me berê jî nivîsî bû, hema hema hemû 
nivîskarên kurd ji rêxistineke siyasî dihatin 
û bi perwerdeyeke siyasî perwerde bibûn. 
Ew perwerdebûna wan a siyasî tesîr li ser 
berhemên wan jî kirin. Anku piranî 
berhemên wan salan heta yên salên 90 jî ji 
aliyê naverokê siyasî bûn. Ez bi xwe ewî 
wek negatîf nanirxînim. Li vir divê pîvan 
hêjayiya berhemê ya edebî be. Di 
edebiyata hemû dinyayê de berhemên hêja 
yên edebî hene. Gava nivîskar babeteke 


siyasî bi zimaneke edebî û hunerî 
biafirîne û berhem ji aliyê estetîkê ve 
baş be, ew berhem dikare 
berhemeke hêja be. Lê dîsa jî jiyan 
ne yek alî ye, jiyan pirreng e, 
dewlemend e. Beramberê salên 
80'an, di wan salên dawî de babetên 
edebiyata Kurdî anagorê jiyana 
însanan dewlemend bûne. Êdî 
romanên evînê, yên psîkolojîk û wd 
tên nivîsandin. Ew tiştekî erênî ye. 

Bi zêdebûna nivîskarên kurd, 
devokên cur be cur yên zimanê kurdî 
bi riya berhemên edebî derketine 
hole. Ew jî ji bo dewlemendiya 
ziman erêniyek e. Dîsa aliyê 
karanîna teknîkên edebî yên cur be 
cur ji edebiyata Kurdî dewlementir 
bûye. 

Bi Î.Seydo Aydogan ve hejmara 
nivîskarên ciwan jî zêde bûye. Ez ewî 



jî wek tişteke erênî dibinîm. 

Ji ber ku berhemên bi zimanê Kurdî zêde bûne, di nav wan de yên bêqalîte jî hene. Hin 
çapxaneyên Kurd hema hema her berhemê diweşînin, di nav berheman de li gor pîvanên 
edebî hilbijartinekê çê nakin. Ûsa berhemên nebaş jî tên weşandin, lê yên baş bimînin, yên 
nebaş werin bîr kirinê. 


Di dîrokê de gelek caran rewşenbîrên Kurd sedem şert û zirûfên nexweş, 
mecbûr mane ku koçebar bibin û herne derveyî welêt. Her wiha li derveyî welat 
berhemên xwe amade kirine. Edebiyat di salên dijwariyê de li derve xwe 
parastiye. Sirgûn û xerîbî çi tesîrek daniye ser edebiyata Kurdî? 

Seyîdxan Kurij: Di dîroka gelên bindest de nefî bûn, bi taybetî ji sirgunbûna 
rewşenbîran li ser tevgera netewî de roleke berbiçav lîstiye. Em dikarin li vir netewa 
Ermenî û Cihûyan wek mînak bidin. Wekî tê zanîn rewşenbîrên Kurd jî piştî cuntaya 12'ê 
îlonê ya 1980'an, girseyî Kurdistan terk kirin. Piraniya ew rewşenbîran polîtîk bûn, ango di 
nav rêxistineke siyasî da wek kador kar dikirin. Rewşenbîrên kurd berê xwe dan Rojhilata 
Navîn (Kurdistana Rojhilat û Başûr, Lubnan û Sûriyê) ji wê jî derketin Ewropayê. Ewana li 
wan deran tevgerên kurd yên beşên din, kadurên siyasî yên wan beşan û rewşenbîrên wan 
naskirin. Rewşenbîrên bakûr piştre hatin Ewropa. 

Di salên heştê de li Ewropa bi taybetî jî li Swêdê li ser edebiyat, ziman û çanda kurdî 
xebateke baş dest pê kir. Berê kovarên kurdî wek Armanc, Roja Nû, Wan, Berhem, 
Berbang, Hêvî û Kurdistan Press hatin weşandin. Piştre ji çapxaneyên wek Jîna Nû, 
Roja Nû û yên din hatin damezirandin. 

Ji ber ku hema piraniya rewşenbîrên kurd rêxistinî bûn û çapameniya kurdî jî bi destê 
rêxistinên siyasî dihat meşandin, piraniya ew xebata edebiyat û zimanê jî bi destê 
rêxistinên siyasî dihat meşndin. 


Lê wekî car cara tê kirin, red kirina her xebata ku bi destê rêxistinên siyasî tê 
meşandin, ne rast e. Di salên heştê de bi taybetî weşanxaneyên Jîna Nû û Roja Nû û 
Armanc di jiyana rewşenbîriya Kurd de roleke pir erênî lîstiye. Ewana bi periyodîk weşanên 
kurdî kirine, klasîkên kurdî weşandine, li ser rêzimana kurdî xebatên bê hempa kirine. Dîsa 
piraniya nivîskarên kurd cara yekemîn li vir kurdî nivîsîne. Di wan kovaran de berhemên 
edebî jî hatine weşandin. Mirov dikare bibêje ku bingeha edebiyata Kurdî ya modern di 
salên 80'an de li Ewropa hatiye avakirin. Hin kes behsa ronesansa Kurd dikin. Ez ji wê 
baweriyê de me ku di salên 80'an de li Ewropa ronesanseke Kurd dest pê kiriye. Hin caran 
behsa ekola Swêdê jî tê kirin. Ew dîtinê de jî rastiyek heye. 

îro jî navenda edebiyatê xerîbî ye yan êdî edebiyat dikare li ser axa xwe şîn 
bibe. Nivîskarên Kurd lazime çî bikin ku edebiyat zêdetir li ser axa xwe xurt 
bibe? 

Seyîdxan Kurij: Em qebûl bikin, nekin hin ji hejmarekê mezin yên rewşenbîrên Kurd li 
derveyî welatê in, lê başe ku piraniya çapxaneyên Kurd jî li hundirê welat in. Divê em 

navbera nivîskarên dîaspora û yên welat de 
dîwaran çê nekin. Nivîskarên ku li derve ne, 
ew jî êdî berhemên xwe li welatê diweşînin. 
Êdî wek salên berê ye, nivîskarên derveyî jî 
diçin welat û tên. 

Cihê jiyana nivîskar ne ewqas 
girîng e, nivîskar bi ruhê xwe, bi hêsên 
xwe, bi mejiyê xwe li ku ye, ew giring e. 
Gava em behsa çîrok û romanê bikin, cihê 
qewimandina biyarê, qarektera lehengan 
girîng e û qalîteya berhemê giring e. 

Lê dîsa jî divê em hewl bidin ku li welat 
nivîskarên ciwan derkevin. Ew çawa dibe? 
Gava me zimanê Kurdî kir zimanê xwe yê 
rojane, me di civînên xwe de kurdî axivîn, 
me kurdî xwend û Kurdî nivîsand, me bi 
zarokên xwe re Kurdî axivî, emê bikaribin 
gavên mezin bavêjin. Lê ew ne bes e. Heta 
Kurdî zimaneke fermî nebe, heta Kurdî ji 
dibistana ewilîn heta zanîngehê zimanê 
perwerdebûnê nebe, heta Kurdî nebe 
zimanê Pazarê, karê me zor e. 

Ji ber wê, ji aliyekê ve divê hemû 
nivîskar, rewşenbîr û siyasetvanên Kurd 
hewil bidin ku zimanê Kurdî di her warê de 
were karanîn, alîkariya rojname û kovarên 
kurdî bikin. Ji aliyê din ve jî divê her kurd 
hewl bide ku zimanê Kurdî fermî bibe 
zimanê perwerdebûnê. 

Gava em prosesa 
pêşveçûna 
edebiyata Kurdî 
wek jiyana însanekê 
binirxînin, salên 
heştê, salên 

zaroktiya edebiyata 
Kurdî ne 

Divê ku hin kes bêjin ew karê siyasî ye. 
Belê di jiyanê de her tişt bi hev re girêdayî 
ye. Karanîn û peşveçûna zimanê Kurdî jî 
parçeyeke pirsa Kurdî ye. Pirsa Kurdî jî 
siyasî ye. Bê di her aliyê jiyanê de li ser axa 
welat karanîna zimanê Kurdî, edebiyata 
Kurdî pêşve naçe. 

Dengbêjî, xalek gelek giring e di 
edebiyatê de. Her weha edebiyata 
Kurdî ya devkî dengbêjiyê rûmetek 
bilin hesab dike. Gelo Dengbêjên Kurd 
hetanî îro çî xizmet dane Edebîyatê? 

Seyîdxan Kurij: Ez bi xwe ji yên ku bi 
guhdarîkirina dengbêjan mezin bûne, ji 
wana yek im. Em hemû dizanin ku yên ku 
heta wan salên dawî zimanê Kurdî, 
edebiyata Kurdî parastine, dengbêj in. 

Ji ber ku li Bakûrê Kurdistanê bi zimanê 
Kurdî nivîsandin qedexe bû, di destê gelê 
Kurd de tenê edebiyta devkî mabû. Wek 
hemû neteweyên dinyayê Kurdan ji kutura 

xwe, dîroka xwe û kelepûra xwe bi 
edebiyata devkî parastî ye. Dengbêjan ne 
tenê klam digotin, ewana kilam diafirand jî. 
Di kilamên dengbêjan da dîroka gelê Kurd 
veşartî ye. 

Dengbêjên Kurd xizmeteke bêhempa 
daye edebiyata Kurdî. Berê her tiştî 
edebiyata klasîka Kurdî bi dengê dengbêjan 
gihiştiye nifşên nû. Kilamên dengbêjan ji 
aliyê edebiyatê ve jî dewlemend in. Hemû 
kilamên ku dengbêj distirên helbestên bi 
qalîte ne. Di wan de hunereke edebî ya kûr 
veşartî ye. 

Helbesta modern ya nû li ser bingeha 
dengbêjtiyê ava dibe. Tabî ku di helbesta 
modern de teknîk û metodên rojava bi kar 
tên. Şîîra kurdî ya netewî bê kelepûra Kurdî 
ya klasîk kêm bimîne. 

Kilamên dengbêjên kurd dikarin ji bo 
afirandina çîrok û romanên kurdî bingeh 
bin. Çimkî hemû kilamên dengbêjan bi serê 
xwe çîrok in. Ji her kilamê dikare ew çîroka 
modern were afirandin. Heta hin kilam 
dikarin ji bo afirandina romanekê jî bibin 
bingeh. 

Tê gotîn ku nîştimanperwerî bi 
edebiyatê dest pê dike. Roman, 
berhemek pir hêja ye di edebiyatê de. 
Herweha, roman barkêşê gotara 
nîştimanperweriyê ye. Edebiyat û 
romana Kurdî çi tesîrek li doza 
Kurdayetî yê kiriye? 

Seyîdxan Kurij: Rast e, di geşbûna 
ramana nîştimanperweriyê de rola 
edebiyatê gelek giring e. Di vî warî de 
pirtûka Benedict Anderson ya bi navê 
"Civatên Heyalî" (Imagined Communities, 
Reflections on the Origins and Spread of 
Nationalism) çavkaniyeke baş e. Anderson 
bi mînakên gelek fireh di derketina holê ya 
neteweyan û ramanên nîştimanperweriyê 
de rola edebiyatê bi taybetî jî rola romanê 
dinirxîne. Di nava berhemên edebiyatê de 
roman ya herî nû ye. Romanên herî kevn di 
dema modern de hatine weşandin. Ango 
helatina (zayîn) roman û ramanên 
nîştimanperwerî eynî demê de ye. 

Edebiyat, bi taybetî jî roman di nav 
Kurdan de belavbûna ramanên 
nîştimanperweriyê roleke pir berbiçav 
lîstiye. Di destpêka dema nozdeh de berê 
şîîr belavbûna ramanên kurdperwerî de 
rolekê girîng lîstiye. Divê li vir bi taybetî 
navê Ehmedê Xanî û Şêx Riza Talebanî 
were li ser zimên. 

Piştî şoreşa Oktobrê di Soviyetistana 
kevn de romanên Kurdî yên ewilîn hatine 
nivîsandin. Her çiqas romanên Erebê Şemo, 
Qanatê Kurdo û yên din di parçeyên din de 
pir dereng hatine weşandin jî dîsa berê li 
ser Kurdên Soviyetê piştra jî li ser hemû 
Kurdan tesîreke mezin hiştine. 

Piştre li Rojhilata Kurdistanê û Başûrê 
Kurdistanê romanên Kurdî hatine weşandin. 
Romana Rehîm Qazî ya bi navê "Pêşmerge" 
ûsa li ser gel tesîr kiriye ku piştî weşandina 
vê romanê navê tekoşerên Kurd bûye 
"Peşmerge". Romana di nav gel de 

zimanekê hevbeş û hestên hevbeş yên 
netewî diafirînin. Çimkî roman ji aliyê hemû 
endamên netewa ve tên xwandin. Wek 
mînak piştî romana " Pêşmerge" di nava 
hemû Kurdên dinyayê de tekoşerên şoreşa 
Kudistan wek "Peşmerge" hatine nasandin 
û "Pêşmerge" wek pêyîvokeke pîraz hatiye 
pejirandin. 

Li Bakûrê Kurdistanê jî piştî salên 80'ê, 
romanên Kurdî di belavbûna ramanên 
Kurdewarî de roleke berbiçav lîstiye. Bi 
romanên Mehmet Uzun yên wek" Mirina 
kalikêke Rind", "Bîra Qederê", "Siya Evînê" 
û yên din, nifşên nû di şexsiyeta Memduh 
Selîm Beg û Celadet Bedirxan de hînê 
dîroka xwe ya modern bûne, Kurdperwerên 
nifşa yekemîn ( Bîrincî nesîl Kûrt 
miliyetçileri) nas kirine. Ew roman ne tenê 
ji aliyê komekê, eşîrekê, rûniştivanên 
herêmekê an jî endamên partiyeke siyasî, 
ber ku ji aliyê hemû Kurdan tên xwandin. Bi 
vî awayî nava endamên netewê de hestên 
hevbeş, kolektîf, hafizeya hevbeş pêk tê. Li 
vir divê keda nivîskarên Kurd yên din jî 
neyê bîr kirin. 

Rola romanê ya serekî ew e ku di nav 
endamên netewan de alîkariya pêkanîna 
kolektîf hafiza dike. 

Dî Hişyarbûn û pêşketina milletan 
de rola ziman çî ye? 

Seyîdxan Kurij: Gava pesna 
neteweyan tê kirin, miheqeq behsa 
zimanekê hevbeş tê kirin. Hema hemû 
tarîfan de, divê ya fîlozofên dema 
nozdemîn de be, divê ya Stalîn be, divê 
"Otto Buer" be, divê ya Trotzkî be, di hemû 
tarîfan de zimaneke hevbeş rola sereke 
dilîze. 

Zimanekê hevbeş yê nivîsî ku her 
endameke netewê jê fêm bike, endamên 
netewê bi hevre girê dide. Dîsa ziman 
faktoreke girîng yê îdentîtet e (Şexsiyet). 
Zimanê neteweyan ji hev cuda dike, ango 
bi zimanê însan dizane ku ji kîjan neteweyê 
ye. Ango li kîjan cografya bi kîjan însana ve 
ji eynî malbatê ye. Elbet neteweyên ku eynî 
ziman qisê dikin, hene, lê ew rola zimanê 
kêm nake. 

Rola ziman di hişyar bûn û pêşketina 
Kurdan de du car giring e. Çima? Ji ber ku 
di netewebûnê de fakol e. Lê ola Kurdan û 
neteweyên serdest yek e. Her çiqas pir 
hatibe nivîsandin û klasîk be jî, divê mirov 
vê derheqê de gotina Celadet Bedirxan tu 
car bîr neke. Celadet Bedirxan dibêje: " Du 
çekên giring hene ku neteweyekê ji 
neteweyên din cuda dike û di nava gel de 
ramana nîştimanperweriyê geş dike. Ji 
wana yek ol e û yek jî ziman e. Ji ber ku 
ola Kurdan û neteweyên serdest yek ê, 
kurda ra tenê ziman dimîne" 

Erê îro rojê rola zimên giringtir e. Çimkî 
li ser Kurdan zexta asîmîlasyonê heye. Kurd 
encax bi pêşvebirina zimanê xwe dikarin 
xwe biparêzin, bi vî awayî dikarin 
berhemên baş biafirînin û di qada netewî 
de xwe bidin qebûlkirin. Ango di nav 
dinyaya modern de cihê xwe bigirin. Ew 

berhem dikarin, romanên baş, bin, dikarin 
fîlmên sînemayê yên baş bin. 

Pêwendiya ziman û raman, ziman 
û edebiyatê çî ye. Berhemên edebî, 
lazim e li gor zimanên xwe yan li gor 
kesayetiya nivîskarên xwe werin bi 
nav kirin? 

Seyîdxan Kurij: Mirov bi kîjan zimanî 
bifikire, dikare bi wî zimanî berhemên baş 
biafirîne. Her zimanek xwediyê metiqek e. 

Di her zimanê de ahengekî hundirîn 
heye. însan bi kîjan zimanê difikire, bi 
kîjan zimanê xewnên xwe dibîne, bi wî 
zimanî va bûye yek, ango di nav dinyaya 
wê/î ya hundirîn û wî zimanî de ahengek 
heye. însan zimanê xwe hez neke, bi 
zimanê xwe va aşt nebe, nikarê bi wî 
zimanê berhemên baş biafirîne. 

Di navbera raman û zimên de 
pêwendiyek heye. Min li jor bersîva wê 
de. Lê însan dikare bi zimankê biyanî ku 
pişt re hîn bûye û bi vê perwerde bûye jî 
berhemên teorîk biafirîne. Li vir qesta min 
berhemên akademîk in. 

Ziman û edebiyat bi rasterast bi hev ra 
girêdayî ne. Qalîteya berhemên edebiyatê 
bi karanîna zimanê ve girêdayî ye. Her 
ziman taybetmendiyên xwe heye. Pir caran 
gava pêkenokeke, an ji çîrokeke ji bo 
zimanê din tê wergerandin, qet mehna xwe 
ya orjînal nade. Wek mînak tiştekê gava bi 
Kurdî tê gotin, mirov dikare ji kenan biteqe, 
lê gava Tirkî an jî Almanî tê gotin, qet kena 
însan nayê. Ziman ne tenê axaftin e. Di her 
zimanê de îdyom hene, ahengekê dengan 
heye, tiştên folklorîk hene. Nivîskar zimanê 
xwe çiqas baş bizanîbe, çiqas baş hakîmê 
zimanê xwe be, ewqas dikare bi ziman va 
bilîze, ango zimên baş bi kar bîne û 
berhemên baş biafirîne. Her însanêt herî 
baş zimanê diya xwe dizane û ji aliyên 
hestê xwe bi zimanê diya xwe ve girêdayî 
ye. Ango her însanek herî baş dikare bi 
zimanê diya xwe hestên xwe bîne ziman. 
Edebiyat jî aliyeke xwe va ziman anîna 
hestên nivîskar e. Berhema edebiyatê ku tê 
de rih nîne, ziwa ye û bê tahm e. 

Pirsa navkirina nivîskaran pirsekê 
kompileks e, bersîva wê pirsê ne hêsan e. 

Li gor min berhema edebiyatê bi kîjan 
zimên hatiye nivîsandin, malê ewî zimanê 
ye. Ango gava berhemek bi Turkî hatiye 
nivîsandin, ew dibe berhema edebiyata 
Turkî, Kurdî were nivîsandin, dibe berhema 
edebiyata Kurdî. Hin nivîskarên klasîk hene 
ku bi eslê xwe ne Rûs in, ne Îngîlîz in, lê ji 
ber ku bi wan zimana nivîsandine, îro wek 
nivîskarên Rûs, Îngîlîz tên nasandin. Lê li 
vir îstîsna jî hene. Di roja îroyîn de pir 
nivîskar hene ku li Ewropa dijîn û bi 
zimanên Ewropî dinivîsin, lê dîsa jî gava 
behsa wan tê kirin, nasnama wan ya etnîkî 
tê gotin. Ew ji bo nivîskarên Kurd ji ûsa ne. 
Ji ber ku her kesê rewa Kurdan dizane, 
Kurdên ku bi zimanên din dinivîsin jî wek 
Kurd tên nav kirin. Lê mirov berhemên wan 
çiqas dikare berhemên edebiyata Kurdî bi 
nav bike, ew pirsgirêkeke din e. Li gor 


dîtina min, mirov berhemên wan nikare 
wek berhemên edebiyata Kurdî bi nav bike, 
lê yên ku vekirî li her derê xwedî 
nasnameya xwe ya Kurdistanî derdikevin, 
ew nivîskarên Kurd in. 

Pirs û kêşeya yekîtiya alfabe û 
zaravên di zimanê Kurdî de gelo wê 
çawa çareser bibe? 

Seyîdxan Kurij: Hûn ji yekîtiya zimên 
çi fêm dikin, an jî qesta we çi ye, nizanim. 
Lê îro yekîtiya zimanê Kurdî bi gelemperî ne 
mumkun e. Ango bi prosesekê tabîi ne 
mumkun e, dikare bi zorê bibe, lê ew jî di 
nav gel de bi cih nabe. 

Çimkî di navbera zaravayên 
Kurmancî, Hewramî û Kirdikî (Zazakî) de 

Divê em navbera 
nivîskarên 
dîaspora û yên 
welat de dîwaran 
çê nekin 

ferqên mezin hene. Di demeke nêzîk de ji 
wan zaraveyan afirandina zimanekê ne 
mumkun e. Li gor min pirsgirêk ne yekîtiya 
zimên e. Pirsgirêk standartîze kirina yeko 
yeko zaravan di xwe de ye. Ango divê 
Kurmancî di nav xwe de, Kirdikî di nav xwe 
de were standartîze kirin û zimanekê 
nivîsarî yê standart were afirandin. Li gor 
min Pirsên Kurmancî hema hatine çareser 
kirin. Ji sala 1985'an vir ve Enstîtuya Kurdî 
ya parîsê her sal bi navê civînên 
"Kurmancî" civînan çê dike û encamên 
civînê jî diweşîne. Ew grûba enstîtu heta 
niha pir xebatênbi baş çêkirine. Xêncî wê 
xebatê jî, gelek pirtûkên rêzimanê hatine 
nivîsandin. 

Lê mixabin hin nivîsarên Kurmancî bê 
ku wan xebatan teqîp bikin, Kurmancî 
dinivîsin. Tevlihevî ji wê tê. 

Pirsgirêkên Kirdkî hene. Em çend heval 
ji sala 1997'an vir ve bi navê grûba xebatê 
ya "VATE" eynî wek xebata enîstîtuya 
Parîsê li ser zarava Kirdikî kar dikin. Me 
gelek rê girtiye, lê hin ji pirsgirêk henin. Em 
niha hewl didin ku Kirdkî di nav xwe de 
standartîze be û bibe zaraveyê nivîsariyê. 

Ango di nav her zaraveyê de 
devok hene, divê yekîtiya devokan pêk 
were. Lê niha yekîtiya zaraveyan ne 
mumkun e û ne raste jî. Divê ûsa xebat 
were kirin ku her Kurd yê din fêm bike. 

Gava hemû zarave di radyo, televîzoyon, 
çapamenî û civînan de werin bi kar anîn, 
wê gavê her Kurd di demekê nêzîk de 
dikare zaravayên din yê Kurdî jî fêm bike. 
Gava me hevdu fehm kir, êdî pirs namîne. 

Hebûna zaraveyan dewlemendiya 
zimanê Kurdî ye. Ji ortê rakirina yek 


zaraveyê dibe sûçek mezin. Hin zimanzan ji 
bo zaraveyan dibên zimanên Kurdî, ew jî ne 
xelet e. 

Pirsgirêka alfabayan divê were 
çareserkirin. Lê çareserkirina vê jî ne hêsan 
e. Em 2 sale li Almanya bi navê "Peyama 
Kurd" rojnameyeke hefteyî bi zaraveyên 
Kurmancî, Kirdikî û Soranî, bi alfabayên 
Latînî û Aramî derdixînin. Ez endamê 
redaksiyona giştî û berpirsiyarê beşa Kirdkî 
me. 

Me hewl da Soranî bi alfabeya latînî 
binivîsin, lê Kurdên ku Ewropayê ne ew hê 
ne, amade ne latînî bixwînin. Li Başûrê 
Kurdistanê kes nizane Kurdî bi latînî 
bixwîne. Gava alfabe were guherandin, 
weke Kemalîstan kir, yek şevê de hemû 
civat dibe analfabet. 

Li gor dîtîna min hikûmeta Kurdistanê 
dikare bi projeyeke rêk û pêk ve di nav 
çend salan de alfaba Erebî biguhere alfaba 
latînî. Ew dikarin niha vê di dibistanan de 
her heftê çend sehetan dersa latînî bidin. 
Xwe di hemû dibistanan de dersa Îngilîzî 
heye, çend sehetên latînî dikarin werin lê 
zêde kirin. Bi vî awayî çend salên din her 
kes dikarê hînê alfaba latînî be. 

Xebata di warê ziman û gramêra 
Kurdî de bese yan na. îro rojê zêdetir 
hewcehî bi çi heye? Gelo mumkun e 
ku di pêşerojê de ferhengek mezin ku 
ji hemû zarav û devokên Kurdî pêk 
hatiye çê be. Ji bo vî karî lazim e çi 
were kirin, ev wezîfeya girîng lazim e 
ji aliyê kê ve were pêkanîn? 

Seyîdxan Kurij: Xebata li ser zimên tu 
car bes nabe. Zimanê Almanya ji zimanên 
herî dewlemend û kevnar e. Hûn dizanin ku 
pirtûkên felsefîk yên klasîk bi zimanê 
Almanî hatine nivîsandin. Lê dîsa ji her 
çend salan de carek zimanê di Almanî de 
reform tê çekirin. 

Lê li ser zaravayên Kurmancî û Soranî 
tenê di warê ziman û giramêrê de xebat 
hatiye kirin. Lê dîsa jî divê di zanîngehên 
Kurdistanê de beşên ziman û edebiyata 
Kurdî akademîk li ser vê pirsgirêkê 
bisekinin. Çimkîîro dewleta Kurdan heye. 
Êdî divê xebatên li ser zimên ne wek ku 
heta îro hatiye bi destê kesan û saziyên 
amator, berku bi destê zanîngehên 
Kurdistanê werin ajotin. Divê dewleta 
Kurdistanê ji bo xebata li ser zimanê budce 
biqetîne. 

Lê hin pirsgirêkên Kurdikî, Hewramî û 
Lorî hene. Weke min li jor nivîsî, em wek 
girûba xebata "VATE" li ser zaraveya Kudikî 
kar dikin, lê ew ne bes e. Mixabin heta niha 
di zanîngehên Kurdistanê de xêncî 
zaraveyên Kurmancî û Soranî li ser 
zaravayên din xebat tune. Divê zanîngehên 
Kurdistanê dest bavêjin wan zaraveyan jî. 
Xebatên li ser ziman bi amatorî nabin, divê 
di zanîngehên Kurdistanê de beşên fîlolojî li 
ser hemû zaravayan bi awayekî micid 
xebatên akademîk çekin. Ûsa zimanê Kurdî 
ji dikare di nav zimanên dinyayê de cihê 
xwe bigre. 

weza dişibe dayikeke hilberîner 
bidiramet(bibereket). Ew, xwe bi 
xwe zaye; belê her tişt jî ji wê 
dizê. Ji bo wê, mirov bi hêsanî 


dikare bibêje ku di navbera xweza û jinê 
de hevahengiyeke xurt û beramber heye. 

Di navbera mêr û mêrîtiyê de ji 
lêkdan û pevçûnek tund û dijwar û 
lêkneker heye. Çawa bû serdest û 
desthilatdarên dine raselitî ser hemû 
xweşikiyên xwezayê bûne/dibin û hin bi 
hin wê ji bedewiyên wê bi dûr 
xistine/dixin. Mêr û mêrîtî (mêr(h)ov) jî 
jinê (jînê) têk dibe û wê ji xwezaya wê bi 
dûr dixe. Her wisa, çawa ku xweza ji hêla 
stembarî û desthilatdariyên dinê ve tûşî 
êrîşen hovanê tê, jin jî bi heman awayî, 
tûşî êrîş û çewsandinên mêrê hoveber ê 
ku wê bi xwe welidandiye, dibe. 

Parastina xwezayê, rasterê girêdayî 
parastina jiyana jinê ye. Jin bi xwe jiyan 
e û jiyan bi jinê re vejiyaye/vedije. 

Carekê jin bi hemû xwebûn siruştiya 
xwe, bi xwe û xwezaya xwe re li hev e. 
Belê mêrîtî dijmin û dijberê xwezayê û 
her wiha pozber û hemberê jin û jiyanê 
ye. Jin, aştî, aramî, hevahengî û sebr û 
semax e. Belê mêr û mêrîtî jî 
dûgel/dewlet, serdestî, desthilatdarî 
qeyserî...û hwd e. îcar gava ku mirov 
vê arîşeya mirovahiyê ya dîrokî bi 
awayekî rastîn hilde dest, ne jina bindest 
hay ji vê rewşa xwe ya kambax heye û 
ne jî mêrê serdest zêde arasteyî xwe 
dibe ku bi hevkariyeke xurt azadiya xwe 
û jinê pêk bîne. Ji bo wê her ku diçe 
gelemşebûn vê pirsgirêka jinê ji rastiya 
xwe bi dûr dikeve û bi hezaran sal e ku 
ev pirsgirêk wekî girêkeke kor di nav 
destê mirovahiyê de diçe û tê. Dixuye ku 
dê ev pirsgirêk tu carî bi hêsanî neyê 
çareserkirin. 


Bêşik, her rihber parçeyekî xwezaya 
jîndar e û li gorî şert û mercên ku tê de 
dijî, hebûna xwe dikudîne. Wekî hemû 
tiştên mê, jin jî bi hemû afirînerî û 
behredariya xwe dayiktiya mirovahiyê 
dike. Belê ev dayik, ligel pîrozwerî û 
payedariya xwe ya bêhunkûf mixabin di 
destê mêrîtiya serwer û hoveber de li 
bêqîmetî û serberjêriyê dageriyaye. 
Rewşa dayikê bûye rewşa mirovê/a 
nankor ku piştî xwarinê rabe tif binê 
sênîka(teyfika) ku xwarin tê de xwariye, 
bike. Bi gelemperîîro jin û mêr herdu jî 
bi sinc û exlaqê mêrîtiyê hatine 



rapêçandin û bi dayiktiyê re 
xiyanetê(xayîntiyê) dikin. Ev yek, 
nemaze di vê serdema pêşketî û kemilî 
de ji bo mirovahiya îroyîn bextreşî û 
rûreşiyeke mezin e. Her çendî ku der 
barê vê yekê de gelek kes û rêxistinên 
bi bîr û biryar û hestyar hebin jî zêde 
deng venade û di bin bandora feraset û 
karesata mêrîtiyê de dimînin. 

îro jin dibe, mêr dibe, gelek kesên 
aqildar û ji xwe razî(!), jinê wekî 
berpirsiyarê vê rewşa malwêranker 
dibînin û dîsa bi çavê mêrîtiyê li 
pirsgirêka jinê dinihêrin. Tu carî hest û 
hizra jinê li ber çavan nagirin. Li gotin û 
vegotinên jinê guh nadin. Kî ser navê 
jinê daxivin. Heke mêr bin, jinê sûçdar û 
tawanbar dibînin. Heke jin bin, gazincan 
ji jinê dikin û wê didarizînin. Bo nimûne, 
li gel ku têgiha "namûs"ê ji hêla mêr ve 
derketiye holê, jin radestî vê têgihê 
dibe û tevahiya cest û hestên xwe, ji bo 
xatirê mêr diparêze. Tu carî jinê namûsa 
xwe wekî ayidê xwe nedîtiye. Ligel ku 
ew bi her awayî ji mêrê tolaz bi edebtir 
û namûstir e jî, qet di xwe de nefikiriye; 
berevajî wê an di bav û birayê xwe yên 
serdest, an mêrê xwe yê zordest an jî 
lawê xwe yê ku wê bi xwe ew 
welidandiye de fikiriye. Ango jin her gav 
ji serwer xwe re xizmet kiriye û bi 
kujerê xwe hemiliye. Heta, li şûna ku 
bixwaze hemcisnê xwe(keçikekê) her 
gav dixwaze dijberê xwe(lawikekî) 
biwelidîne. Jixwe yê ku ew xistiye vî halî 
û ew perîşan kiriye/dike jî tenê ew lawê 
ku wê bi xwe ew aniye dinê ye. 

Gotina dawî, heta ku jin azadiya 
xwe di ser her tiştî û nirxî re negire û 
jiyaneke azad û serbixwe wekî namûsa 
xwe nebîne û nepejirîne; her wiha heta 
ku mafê xwe yê jiyanî bi dest nexe, ne 
azadiya wê û ne jî azadiya mirovên ku 
ew bi xwe wan diwelidîne, bi dest 
dikeve. Azadiya jinê bi qasî jiyana jinê 
girîng û çarenîn e. Û azadiya mirovahiyê 
jî bi qasî azadiya jinê... 


ÇAND Û HUNER 


Kaniya Helbestan 


Letîf Epozdemir 


HÊVlYA ZELAL 


her sibê bi wê heviyê şiyar dibim 

ku dê rojên me zelal bin 

lê pir heyf û mixabin 

bayê xezebê radibin 

kulîlk jî di giryanê de şîn nabin. 

Di kele kela ciwaniyê de 

Her tişt dibin derd û kûl 

Ra di pêçin hinav û dil 

Li ser textê xweşiyê rûniştine 

Keser û derd mil bi mil 

Dil dixwast ku di xortaniyê de 

Geş bibe di nava derya kenê de 

Min hew dî ku êdî kal im 

Behra rûken ya dil de 

Dûr ji şahî,di xwînê de pel dide 

Bi hezaran kulîlk werbûn li ser enî 

Lê paşî tev bûne mîna ax û xwelî 

Jiyan xweş bû ,lê me nedî xweşiyê 

Bi reşî me daborî kir 

Evî emr û temenî. 


dIlbengî 


min bi pora rojê girt anî 

li ber derê beheştê danî 

melekan girtin bi destê Şêxê Senanî 

lê ji nav agirê dojehê deranî 

lewra ciyê dildara beheşt e 

min ew roj baş zanî 

ne ku tenişta wan zalimên Zebanî. 

Şairên eşq û evînê 

Çeleng û jîr in di babeta qelemê 

Lê piranî melûl û zîz in 

Ji destê dûrî û elemê. 

Ma Letîf ji şaire qey. 

Qiyas bi Melayê Cizîrî 
Diyar e xeyalek xam e 
Ku bêje ez hempayê Herîrî. 

Lê ev dinya, na 
Ne warê xweşî û rihetiye 
Do hatî îro dil bi xem diçî 
Mekanê te axa sar e hey mirî 


EZ NÊZÎKÎ TE ME 


ez nêzîkî te me/lê tu ji min dûrî 

bayek hênik lê kir/yek bi yek kişiyan 

şikeftên xwe êş û keser 

kela xerîbiyê were xwarê 

ez nêzîkî te me/ji te mame bê xeber 

sitranek kevin tê bîra min 

dilê min bi min dişewite 

dikevim înkar û îsyana 

di şevek wiha dijwar de 

çima li ba min nînin 

xemrevîn, sitûxwar bilûra min 

kezîzer û rû bi nûra min 

ez dîlê te me û tu hay ji min nînî 

ÇAND Û HUNER 


Nîgarkêş Barzan: 

“Nîgarkêşan Nîşandan Û Eyankirina Wêneyeke Xeyalî Ji Rastî Û Heqîqetan E” 


Hevpeyvîn: Meryem Hacîpûr 



Ş îlan, Barzan û Rêjav sê xûşk û 

birayên nîgarkêş^û hunermend in 
ku li Kurdistana îranê, bajarê 
Kirmaşanê ji dayîk bûne û niha 
rûniştiyên Kelar (Başûrê Kurdistanê)ê ne. 
Çend salek e ku siya bavê wan yê 
hunermend li ser wan nemaye û her 
çevnihêrê misogerbûna xewn û hêviyên 
azadiya Kurdistanê û vegeriyan ji bo welatê 
xwe ne. Kar û xebata wan ya hunerî cihê 
rêz û pêzanînê ye û bala her kesekê/î bo 
aliyê xwe dikişîne. 

Mamostayên wan 3 hunermendên 
ciwan û destrengîn bavê wan, Şehîd 
Behram Xusrewî bûye û bi xwe jî 
nîgarkêş û hunermendek mezin bûye ku 
gelek berhemên ji xwe bicih hiştine. Ew bav 
û mamostayê qedirgiran, herwiha hetanî 
dawiya jiyana xwe mijûlê perwerdekirina 
nûciwan û ciwanên hezker bi vê hunerê 
bûye. Di vê derheqê de çend zandor û 
korsên perwerdehiyê danîne û xelatên cur 
bi cur wergirtine ku yek ji wan xelatan ji 
aliyê "UN"ê ve bûye. 


Wan sê xûşk û bira û hunermedên 
nîgarkêş, çend rojan berî niha bi hinceta 
25'ê Gelawêjê, 61'emîn salroja avakirina 
PDK îranê, berhemên xwe di pêşangehekê 
bi navê "Şehîdan" di yek ji salonên 
Deftera Siyasî a Partiyê de pêkanîn ku zaf 
berhemên cur bi cur di xwe de cih dabûn. 
Lewra me jî bi derfet zanî ku çend 
pirsyaran raberî wan bikin: 

Barzan di bersîva min de ku ji kengê û 
çi demekê ve dest bi nîgarkêşanê 
kiriye û di vê derheqê de kê jêre hayder 
bûye wiha got: 

"10 sale ku me dest bi nîgarkêşanê 
kiriye û haydarê me yê serekî bavê me yê 
rehmetî, Şehîd Behram Xusrewî bû ku bi 
xwe jî hunermendeke mezin bû. Bavê me 
bi evîna xwe ya mezin û fireh ku bi 
nîgarkêşanê hebû, em jî bi vê hunerê 
haydan û me jî ji şîret û ceribînên wî ji bo 
pêşveçûna xwe mifah wergirt." 

Gelo heya niha we di tu zandorên 
perwerdehiyê de pişikdarî kiriye? 

Rêjavê got: "Her wek birayê me got, 
em şagirdên bavê xwe yê rehmetî bûn û ji 
bilî vê çendê me di tu zandor û korsên din 
de pişikdarî nekiriye". 

Metoda we ya sereke di xebata 
hunerî de çî ye û hûn zêdetir di çi 
warekê de nîgaran dikişînin? 

Şîlanê got: "Em zêdetir li ser rûmetê kar 
dikin û piraniya berhemên me li ser şehîdan 
û mirovên bi nav û deng yên dîroka 
Kurdistanê in, hin caran jî em ji delaliya 
xwezayê mifah distînin û ji xwezayê, 
nîgaran dikşînin". 

Seh û pesna te ji nîgarkêşanê çiye? 

Barzan: "Divêt ez bibêjim ku nîgarkêşan 
nîşandan û eyankirina wêneyeke xeyalî ji 


rastî û heqîqetan e û di rastî de rêyek e ku 
nîgarkêş bi alîkariya seh û îhsasên xwe yên 
hundir, di şeklê reng li ser kewal û tabloyan 
dikêşîne û di rastî de nîgarkêşan pirek di 
navbera rastî û xeyalên reng reng û delal 
de ye". 

Çima berhemên we zêdetir 
wêneyên şehîdan in? 

Rêjav: "Wêneyên şehîdan bo me pir 
girîng û biqîmet in, şehîd miroveke 
qedirbilind û hertim nemir e û di rastî de 
kesek e ku bingeha hemû delalî û 
xweşikiyan e û ew kesek e ku jiyan û canê 
xwe kiriye bihaya rêya xwe, lewra 
kêşandina wêneyên şehîdan ne tenê ji bo 
me xweşik e, belkî cihê şanazî û 
serbilindiyê ye". 



Hunermendên nîgarkêş ji çepê bo rastê: 
Şîlan, Barzan û Rêjav 


Dî dawîyê de we çi peyamek ji bo 
xwendevanên Agirî re heye? 

Şîlan dibêje: "Ez hêviya serkeftinê ji bo 
we hemû rêzdaran dikim û hêvîdar im ku 
Agirî giringiyê bide beşa çand û huner û di 
vî warî de zêdetir cehdê bike." 


'Si bo bersîvdana Xaçepirsa hejmaran (Sudoku)yê 
ya nû, tenê van sê xalên jêrîn berçav bigirin: 


1. Hejmarên 1-9'ê di xet(xêz) û stûna serjêr de 
tenê carekê dubare dibe. 

2. Hejmarên 1-9'ê di xet(xêz) û stûna çeprast de 
tenê carekê dubare dibe. 

3. Hejmarên 1-9'ê di nava çargoşeke 3x3 de tenê 
çarekê dubare dibe. 


Bersiva Sudoku a Hejmara 45’an 

Xaçepirsa Hejmaran (Sudoku) 

Pirsgirêka Şewatê Li Bajarên Kurdistanê 


L i tev bajarên Kurdistanê de pirsgirêka 
nebûn û kêmbûna Benzînê dom dike 
û ajotkar divêt ji bo wergirtina 30-35 
Lîtrên Benzînê di rojê de, çend demjimêran 
li rêza benzînxaneyê de rawestin. Her wiha ji 
bilî kêmbûna Benzînê pirsgirêka kêmbûna 
Gazol û Niftê jî serî hildaye. Hegerên sereke 
yên serhildanê û domkirina pirsa han 
vedigere ser: 

1- Şîrket û aliyên ku şewatê ji xelkê re 
parve dikin, li rêyên cur bi cur de para 
şewatê ya welatiyan bi qazancê xwe li 
bazara azad de difiroşin û eva jî di halekê 
de ye ku rejîm agehdarê wî karî ye. Lê bi 
dijî wan tu gavekê na havêje. 

2- Bi qaçaxîbirina Gazol û Benzînê ji bo 
rûyê dî yê sînoran. Kesên ku wî karî jî dikin 
yan karbidestên rejîmê ne yan jî xelkê sivîl 
in ku bi sedema nebûna kar û ji bo 
bidestxistina debara jiyana xwe bi neçarî 
dest diavêjin qaçaxkirina şewatê û canê 
xwe dixin tirsê de. 

3- Qasê şewatê ya ku ji aliyê hikûmetê 



ve ji bo xelkê hatiye diyarîkirin bersiva 
hewcehiyên xelkê nade. 

Rejîm hegerke sereke ye li pirsgirêka 
şewatê li Şinoyê de. 

Midehekê berî niha rejîmê li bajarê 
Şinoyê de ji bo çareserkirina pirsgirêka 
Benzînê û ji bo dayîna şewatê ji xwediyê 
Otombêlan re, 500 tûmen wergirtibû ku di 
vê rêyê de tenê Benzînê ji otombêlên 
bajarê Şinoyê re parve bike, lê heta niha jî 
kartên Benzîna wan nehatine dan. 


Vexwarina Çayê Gelek Bimifah E 

Di encama lêkolînên Kîngiz Kalica Londonê li Birîtanyayê de, vexwarina çayê gelek bi 
mifahtir ji wê ye ku heya niha dihat çavnihêrî kirin. Ça pêşgîriyê li hemberî uksîdebûna 
madeyên xwarinî di laşê mirovan de dike. 

Dr. Girî Rakiston dibêje ku çay heta ji ava vexwarinê jî baştir e û ji çêbûna nexweşiyên dil û 
zaf curên Penceşêrê pêşgîriyê dike. Hêjayî gotinê ye ku gelên îranê di zêde vexarina çayê 
di asta cîhanê de, di rêza 5'emîn de ne. Jêder: "Radio Farda" 


Yekem 

Esmangera Îranî 



Enûşe Ensarî, 

Amerîkayî ya bi 
regez Îranî weke 
yekem jina gerîdeya 
esmanî di 
memûriyeteke 
esmanî ya Sefîneya 


Rûsî de 
beşdariyê 
dike. Ensarî 
yek ji 
sernişînên 
Esmangera 
Soyuz TMA-9 
ê ye ku qirar 
e 14'ê 
Septambera 
dahatî ji 
Qezaxistanê 
ve bo esman 
bihê şandin. 
Sefera wan dê 
10 rojan dom 
bike. 

Jêder: "Radio 
Farda" 


/ Nîgeraniya Rêxistina \ 
( Neteweyên Yekbûyî Ji j 
Qaçaxa Mirovan y 

Li gor rapora nû ya komîteyeke rêveber ya 
Rêxistina Neteweyên Yekbûyî, qaçaxa mirovan 
bûye pirsgirêkeke cîhanî û di vê navberê de tu 
welateke pêşkevtî yan di halê geşekirinê de li 
qaçaxê bi dûr nine. 

Antiyoniyo Marya Kasta, berpirsê birêveber 
ya îdareya xebat dijî sûç û madeyên bêhişker 
di Rêxistina Neteweyên Yekbûyî de got: "rast 
eva ye ku koletî di şekleke nû ya xwe yanî 
qaçaxa mirovan di sedsala 21'an de berdewam 
e û eva cihê şermê ye. 

Li gor rapora vê îdareyê, di salê de bi 
milyonan jin û zarok ji 127 welatên cîhanê tên 
qaçaxkirin û di dawiyê de jî di yek ji 137 
welatên han û bi meremên weke 
mifahwergirtina nebaş ya zayendî û karên 
neçarî tên bi kar anîn. 

Jêder: malpera "irwomen" 


Festîvala Helbesta Kurdî Lf 


Kurdistana Sûriyê 


Her sal di 
22'ê Çiriya 
Pêşîn 

(Oktober)ê de, 
salvegera 
koçkirina 
helbestvanê 
navdar û mezin 
yê Kurd, nemir 
Cegerxwîn de, 

Festîvala Helbesta Kurdî tê lidarxistin, lê 
mixabin di van du salên dawî de ev 
çalakî û xebat hatibû rawestandin. 

Komîteya Rêveber ya Mihricana berê 
dixwaze îsal dîsan çalakiya han li bajarê 
Qamişloyê li dema xwe de nû û zindî 
bike, lewra daxwazê li hemû nivîskar, 
rewşenbîr û helbestvanên Kurd dike ku 
xwe ji bo vê çalakiyê amade bikin û 
helbest û berhemên xwe heya berî 
destpêkirina festîvalê ji van re bişînin. 

Herweha Komîteya Rêveber ya 
Fistîvalê daxwazê ji hemû nivîskar, 
çalakvan û tevgera Kurd ya siyasî dike 
ku piştgiriya xwe ji vê çalakiya wêjeyî di 
vî perçeyê Kurdistanê de bikin. 

Berhemên xwe ji bo van du 
navnîşanên jêrîn bişînin: 
pi rustem@scs- net.org 
simkol@maktoob.com > 




Li Mehabadê Jin U Mêrek 
Mijûlê Tûşkirina Ciwanan 
Bi Nesaxiya îdzê Ne 

Jin û mêrek ku 
hevjînê hevdu 
ne, li rêya 
xapandina 
Ciwanên 

Mehabadê mijûlê 
tûşkirina wan in bi 
vîrûsa nexweşiya 
malvêranker a 
îdzê. Jin û mêrê 

han ciwanan tevî hin keçan ku vîrûsa 
navhatî li cendekê xwe de hene û 
piraniya wan xwendekar û nişteciyê 
Urmiyê ne, dinasînin ku li rêya 
peywendiyên cinsî(seksê) tevî wan tûşî 
wê nexweşiyê bin. 

Hêjayî gotinê ye ku rejîmê siyaseteke 
hov û nemirovane ji bo tûşkirina 
ciwanên Kurd bi nexweşiya îdzê, 
girtiye pêş û ew gumane heye ku jin 
mj mêrên han jî kirêgirtiyên rejîmê bin.y 








































